**COFNODION CYNGOR CYMDEITHAS**

Cofnodion o’r cyfarfod a gyhoeddwyd nos Fawrth 9 Ionawr 2018 yn y Neuadd Bentref

**PRESENNOL**

Gwen Wynne (Cadeirydd), Nan Jones, Nesta Wivelle, Gwyneth Ellis, Anna Thomas, Stephen Tudor, Richard Bodden a Mabon ap Gwynfor

**AELODAU O’R CYHOEDD**

Kathryn Roberts

**YMDDIHEURIADAU**

Huw Evans (Is-gadeirydd)

Croesawyd pawb i’r cyfarfod gan y Cadeirydd

**DATGAN DIDDORDEB**

Datganwyd diddordeb gan Anna parthed ei chais am gyfnod mamolaeth

**PENODI CLERC**

Yn anffodus dal r’un enw wedi dod ymlaen i ymgymryd á’r swydd.

**CLERC GWEINYDDOL Y NOSON**

Cytunodd Nesta i gwblhau gwaith gweinyddol llythyrau’r Cyngor am y mis

**CADARNHAU COFNODION MIS TACHWEDD**

Cadarnhawyd bod y cofnodion yn gywir gan Gwyneth ac eilwyd gan Anna

**GYRRU TRWY’R PENTREF**

Pasiwyd i gynnal cyfarfod cyhoeddus i drafod y mater er mwyn rhoi cyfle i bobl y gymuned ddod ymlaen gyda argymhellion ar gyfer gwelliannau i’r system bresennol.

Dyddiad = Nos Fawrth 30 Ionawr 2018 am 7.30

Mabon I gadeiro

Gofyn wrth Huw i gofnodi yn ystod y cyfarfod.

**CYNLLUN YMWYBYDDIAETH CYFLYMDER YN Y PENTREF**

Cadarnhawyd bod y gwn wedi ei brynu a gobeithir dechrau monitro cyflymder o ddiwedd y mis ymlaen.

**GWASANAETH SUL Y COFIO**

Cadarnhawyd bod y gwasanaeth wedi bod yn lwyddiannus a mynegwyd bod mwy wedi mynychu’r gwasanaeth eleni

**COED TREM Y FOEL / GODRE’R COED**

Gwaith wedi’w gwblhau

**LLYFRAU’R CYNGOR**

Ni dderbyniwyd manylion pellach – pasiwyd I holi Huw am ddiweddariad.

**GOSOD FAINC NEWYDD**

Derbyniwyd llythyr oddi wrth teulu y diweddar Meirionwen Roberts yn cadarnhau derbyn cyfrifoldeb am y fainc.

**TIR Y GRAIG**

Ni dderbyniwyd manylion pellach. Pasiwyd i dynnu’r mater i ffwrdd o’r agenda ac i’w ychwanegu i’r agenda os derbynnir gwybodaeth pellach i’r dyfodol.

**ARWYDD GER MYNEDFA IFOR WILLIAMS**

Cadarnhawyd bod yr arwydd wedi cael ei dynnu i lawr – felly y mater i’w dynnu i ffwrdd o’r agenda.

**SAFLE WE A GLINIADUR**

Cadarnhaodd Gwyneth ei bod wedi trafod yn fyr gyda Ian ond oherwydd prysurdeb hi ac Huw roedd wedi bod yn amhosib trefnu cyfarfod ar y cyd gyda Ian. Roedd Huw wedi cytuno i Gwyneth i drafod y mater yn unigol gyda Ian a gobeithio bydd hyn wedi ei wneud erbyn y cyfarfod nesaf. Cadarnhaodd Delyth bod y gliniadur wedi cael ei brynu ond oherwydd absenoldeb Huw nid oedd yn siwr os oedd wedi cael ei raglennu. Gobeithio y bydd modd i’w ddefnyddio o’r cyfarfod nesaf ymlaen.

**ARCHWILIAD 2016/2017**

Derbyniwyd llythyr arall yn gofyn am ddiweddariad ynglŷn á sefyllfa’r cyfrifon. Derbyniwyd argymhelliad i Mabon gysylltu gyda’r Cyngor Sir i ofyn am am gymorth / arweiniad i wneud y gwaith angenrheidiol. Unwaith byddai hyn wedi ei gyflawni roedd Ian Hughes Rheolwr Archwilio yn fodlon cyfarfod á chynrychiolydd o’r Cyngor i gynorthwyo gyda’r anghenion archwiliad. Cytunodd Nesta i anfon ebost yn diweddaru Mr Hughes ynglŷn á sefyllfa’r Cyngor.

**GOLEUO COEDEN NADOLIG**

Diolchwyd i Stephen Tudor am osod y goleuadau. Cytunodd Stephen i dynnu’r goleuadau a’u dychwelyd i Gwen.

**CEISIADAU CYNLLUNIO A GOHEBIAETH**

Oakhouse

Newidiadau i’r darpariaeth parcio - Cymeradwyo

Cynwyd Fechan

Trosi ysgubor ddiangen i ffurfio 2 uned llety gwyliau a gosod tanc septig - Cymeradwyo

Blaen Gwnodl Isaf

Codi annedd i weithwyr amaethyddol, gosod gweithfeydd trin carthffosiaeth a gwaith cysylltieidig (manylion diwygiedig may ti I rai a gymeradwywyd yn flaenorol dan ganiatad cynllunio) - Cymeradwyo

Datblygiad Tir Bryn Gwynt,

Llythyr gan Cadnant Planning yn cadarnhau bod cyfnod ymgynghori ynglŷn á’r cais arfaethedig ar gael yn Siop Un Alwad, Corwen.

Rhannodd Kathryn gwybodaeth ynglyn á’r safle yn ymwneud a hanes y safle. Pasiwyd i gadw’r wybodaeth a’I drafod yn ffurfiol pan dderbynnir y cais terfynnol am gymeradwyaeth o flaen y cyngor.

**ADRODDIAD DIWRNOD YMGYNGHORI**

Pasiwyd i adael y mater ar y bwrdd.

**LLWYBR FELIN UCHAF**

Derbyniwyd atgoffeb gan Rhug bod yr anfoneb yn parhau heb ei dalu. Bwrdd Dwr wedi cadarnhau mai nid eu cyfrifoldeb hwy ydi’r llwybr ac nid oeddynt yn ymwybodol o berchnogaeth y llwybr. Pasiwyd i ail gysylltu á Rhug i drafod y mater ymhellach.

**CYFFORDD TY’N Y BERTH**

Pasiwyd i dynnu’r mater i ffwrdd o’r agenda

**DRAEN GER YSGOL ISAF**

Mynegodd Mabon bod swyddogion o’r Cyngor Sir i fod wedi gwagu’r draen. Gofynnwyd os oedd y problem yn ail godi i rhoi gwybod iddo.

**HYFFORDDIANT UNLLAIS CYMRU – CORWEN**

Cadarnhaodd Gwyneth a Nesta bod yr hyfforddiant wedi bod yn ddefnyddiol iawn.

Allan o’r cyfarfod soniodd Gwyneth bod angen i’r Cyngor sefydlu rheolau sefydlog ar gyfer y cyngor a dywedodd y byddai yn mynd ati i baratoi drafft i’r Cyngor erbyn y cyfarfod nesaf.

O fis Ebrill ymlaen fe all fod yn angenrheidol i gynghorau cymuned dalu costau o £150.00 i gynghorwyr yn flynyddol ynghyd a chostau gwarchod . Does dim rheidrwydd i gynghorwyr ei dderbyn ond mi fydd yn stadudol bod y Cyngor yn ei dalu. Cadarnhawyd bod lawer o newidiadau ar y gorwel .

**NEUADD BENTREF**

Cadarnhawyd bod cyfarfod o’r is-bwyllgor wedi ei gynnal nos Lun 8 Ionawr i drafod y cytundeb drafft, roedd Mabon a Gwen wedi bod yn bresennol i’r cyfarfod. Pwrpas y cyfarfod oedd i drafod y cytundeb ddrafft. . Tymor y cytundeb = 40 mlynedd ond bod hawl gan y gymuned i barhau gyda’r cytundeb. Ni fyddai dim rhent i’w dalu gan yr ysgol na’r gymuned. Y cyngor sir sydd yn gyfrifol am y gwaith cynnal a chadw onibai am y ffenestri.

Dros dro tan bydd datrysiad parhaol wedi ei ddarganfod ynglŷn á storfa roedd un o’r cawodydd am gael ei ddefnyddio ar gyfer storfa i’r ysgol a’r cawodydd eraill ar gyfer y gymuned. Roedd y defnydd yn rhannol rhwng yr ysgol a’r gymuned. Unwaith arwyddir y cytundeb newydd bydd angen sefydlu pwyllgor newydd a bydd angen i’r pwyllgor hynny bod dipyn mwy llym ynglŷn á gweithredu rheolau pendant. Gobeithir byddai’r cytundeb newydd wedi ei arwyddo erbyn y Pasg.

**PARTNERIAETH GYMUNEDOL DE SIR DDINBYCH**

Yn dilyn derbyn y llythyr yn ystod y cyfarfod diwethaf pasiwyd i wahodd cynrychiolydd I’r cyfarfod nesaf.

**CAIS CYFNOD MAMOLAETH ANNA THOMAS**

Gadawodd Anna’r stafell i drafod y mater. Derbyniwyd cais oddi wrth Anna yn gofyn i’r cyngor gymeradwyo abseonoldeb o gyfarfodydd y Cyngor am gyfnod mamolaeth i ddechrau mis Chwefror 2018 hyd Tachwedd 2018. Cytunwyd yn unfrydol i gymeradwyo’r cais a chadarnhaodd Anna ei dymuniad i barhau i dderbyn unrhyw wybodaeth.

**MAES CHWARAE TREM Y FOEL**

Mynegwyd bod y cyflwr presennol yn wael. Cadarnhawyd bod £1600.00 yn parhau i fod ar gael o’r Commuted Sums sydd wedi ei neilltuo i’r pentref. Pasiwyd i adael y mater ar y bwrdd dros dro tan bydd datblygiadau parthed y cais cynllunio arfaethedig wedi datblygu ymhellach.

**LLWYBR YR HEN RHEILFFORDD**

Cyflwr y grisiau yn parhau i fod yn wael. Cadarnhaodd Gwyneth ei bod wedi adrodd i’r Cyngor Sir ynglŷn a’r mater a bod y Cyngor am basio’r mater ymlaen at swyddog y Warden Llwybrau. Ategodd Mabon ei fod yntau hefyd wedi adrodd ynglŷn á’r broblem i’r Cyngor Sir.

**CYFLWR FFORDD RHWNG CYNWYD A CHORWEN**

Eglurodd Mabon ei fod wedi adrodd y mater i’r Cyngor Sir a bod y gwaith dros dro sydd wedi ei gwblhau hyd yma yn annerbynniol ac ei fod yn parhau i gysylltu á’r Cyngor Sir.

**NIGHTINGALE HOUSE**

Llythyr o ddiolch am y gefnogaeth a dderbyniwyd gan y Cyngor yn ystod 2017.

**NOAH’S ARK, Elusen Ysbyty Plant, Caerdydd**

Llythyr yn gofyn am gyfraniad ariannol – pasiwyd I adael y cais ar y bwrdd.

**Precept**

Wedi derbyn taliad o £1350.00

Cyn terfynnu’r cyfarfod dymunwyd y gorau I Anna ac edrychir ymlaen am glywed y newyddion.

**GWAITH I’W GWBLHAU ERBYN Y CYFARFOD NESAF**

|  |  |
| --- | --- |
| Holi Huw am llyfrau’r cyngor a Llyfr Talu Mewn Fynwent Newydd | Delyth |
| Gofyn wrth Huw i gofnodi cyfarfod cyhoeddus I’w gynnal 30/01/18 | Delyth |
| Ceisiadau Cynllunio x 3 | Nesta |
| Sgwrs Safle We gyda Ian | Gwyneth |
| Ebostio Ian Hughes parthed Archwiliad 2016/2017 | Nesta |
| Cysylltu gyda Rhug parthed cyflwr y bont | Nan / Nesta |
| Gwahodd aelod o Partneriaeth De Gwyneth I fynychu’r cyfarfod nesaf. | Nesta |
| Paratoi poster yn hysbysebu cyfarfod cyhoeddus 30/01/18 | Delyth |